
„Stezanje kaiša" na motornoj testeri 


Nova vlast, apsolutna u svojoj većini, 
toliko će nas ojaditi u naredne četiri 
godine da nećemo znati kako se zo- 
vemo. Naravno, ako im to kolektivno 
dopustimo. 

Pošto su izbori završeni i nema vi- 
še potrebe za pričanjem šarenih laža, 
vlast ukida „solidarni porez ££ i sma- 
njuje plate u javnom sektoru za deset 
odsto. Ministar finansija Lazar Krstić 
je naveo da ove i sledeće godine mo- 
ra da se uštedi milijarda evra, dok se 
u naredne četiri godine moraju os- 
tvariti uštede od 1,5 milijardi evra. 

Nacionalistička vlast udara dalje 
— pravo na najranjivije slojeve sta- 


novništva, za koje bi navodno treba- 
lo da se najviše zalaže — 
nezaposlene mlade majke zatečene 
su jer će od sada dobijati naknadu 
od 20.000 umesto 50.000 dinara. 
„Stezanjem kaiša” su pogođene i po- 
rodice sa troje i više dece, deca bez 
roditeljskog staranja, penzioneri, 
osobe sa invaliditetom... čije nadok- 
nade će do kraja nedelje biti smanje- 
ne za 30 do 50 odsto. 

Ministar prosvete i nauke Srđan 
Verbić je rekao da niko od nas ne 
zna kakvi će nam obrazovni profili 
biti potrebni za 10 godina, zbog čega 
ljudima treba omogućiti da uče u 


hodu i da se prilagođavaju novonas- 
taloj situaciji. To je logika koja ne sa- 
mo da najavljuje potpuno 
devastiranje obrazovnog sistema, već 
zvuči kao da za njim možda nema ni 
potrebe. Zamislite samo koliko bi se 
tako uštedelo. 

Za to vreme, Kori Udovički, koje 
se možda sećate kako je u Đinđićevoj 
vladi izigravala „gvozdenu ledi ££ kada 
je ponižavala rudare, najavljuje sma- 
njenje penzija do kraja godine. A, 
nikako, ali nikako, nemojte zabora- 
viti da je najavljena i privatizacija 
Telekoma i elektrosistema. 

Da li će ovo proći? Hoće, ako se ne 
suprotstaviš. 


AMSS: Privatno obezbedenje i 
policija u civilu tukli radnike 

Ispred sedišta Auto-moto saveza Sr- 
bije (AMSS) u Beogradu došlo je to- 
kom protesta do sukoba policije i 
zaposlenih u tom preduzeću, posle 
čega su petorica zaposlenih privede- 
na na informativni razgovor. Do in- 
cidenta je došlo nakon pokušaja 
radnika AMSS da uđu u svoje pros- 
torije, u čemu ih je sprečavalo pri- 
vatno obezbeđenje. U jednom 
trenutku je došlo do koškanja, a za- 
tim i do fizičkog incidenta, u kome 
su povređene većinom žene, radnice 
AMSS, ali i policajci u civilu. Protesti 
dela zaposlenih u AMSS počeli su 
pre deset dana, tražeći da se ispitaju 
malverzacije kojima je ovo preduze- 
će, kako kažu, oštećeno za više mili- 
ona evra, kao i smenu generalnog 
sekretara Aleksandra Nikačevića. 


Radnici PIO fonda ne pristaju na 
smanjenje plata 

Oko dvesta zaposlenih u Republič- 
kom Fondu za penzijsko i invalidsko 
osiguranje, koji su u štrajku od 8. 
aprila, protestovalo je u utorak is- 
pred zgrade vlade Srbije jer im je 
plata u martu umanjena za 30 odsto. 
Oni traže da im se plate vrate na fe- 
bruarski nivo i da se izmani uredba o 
koeficijentima, kako bi se omogućilo 
zaposlenima u PIO fondu da im se 
plate ne smanjuju do donošenja naj- 
avljenog zakona o platnim razredima 
u javnom sektoru. Obustava rada u 
filijalama se nastavlja, uz poštovanje 
minimuma procesa rada. Štrajkači su 
nosili transparente na kojima sa sle- 
dećim porukama: „Život nije 30 od- 
sto jeftiniji”, „А da vama smanjimo 
plate 30 odsto?” 


Zaječar: Radnici protiv imeno- 
vanja novog direktora 

Radnici firme ,,Elektrotimok ££ iz Za- 
ječara, protestovali su zbog imeno- 
vanja Miroslava Dinića, člana SNS, 
na mesto direktora na kom je do sa- 
da bio Dragan Predić, magistar elek- 
trotehnike. Dinić ima završen „ВК 
menadžment ££ , bio je šalterski služ- 
benik ,,Alfabanka ££ , a zatim oko me- 
sec dana pomoćnik gradonačelnika. 
Prema pravilniku ove firme, na ru- 
kovodeće mesto može doći samo 
neko ko je u njoj radio najmanje 
osam godina. ,,Elektrotimok ££ radi u 
11 gradova i ima oko 570 zaposlenih. 
Na protestu je bilo predstavnika svih 
podružnica, njih oko 200, dok su os- 
tali radili da ne bi došlo do zastoja u 
poslovanju. 


„Bez nasilja nema vlasti“ Eriko Malatesta 





Preporučujemo film 

BBC-jeva doku- 
mentarna serija od 
šest delova o ame- 
ričkoj tajnoj službi 
koja od Drugog 
svetskog rata na 
mnoge načine obli- 
kuje svet u kome ži- 
vimo. U ovom programu pokriven je 
dobar deo istorije Cije tokom hladnog 
rata — od Berlina koji je tokom Drugog 
svetskog rata bio špijunska prestonica 
sveta, preko uvođenja novih tehnologija u 
špijuniranje, do obaranja vlada raznim 
državama, finansiranja državnih udara, 
sprovođenja terora nad stanovništvom i 
još mnogo toga. U celini, prilično površ- 
no, ali informativno. 



Brazil (1985) 

Naučnofantastična 
satira o brutalnom 
militarizovanom i 
birokratizovanom 
društvu smeštena u 
retro-budučnost. 
Glavni lik pokušava da ispravi adminis- 
trativnu grešku i zbog toga postaje dr- 
žavni neprijatelj. 



Missing (1982) 

Tokom vojno-fašis- 
tičkog državnog uda- 
ra u Čileu 1973. kojim 
je na vlast došao ge- 
neral Augusto Pinoče, 
nestao je Čarls Hor- 
man novinar, levičar 
američkog porekla. Njegova žena poku- 
šava da ga nađe, a uskoro joj se pridru- 
žuje i njegov otac, konzervativac koji ne 
podržava ideje svoga sina. Zasnovano 
na istinitim događajima. 

Direktnu akciju možete nabaviti na sledećim 
mestima: 

BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT 
ČE. KRAGUJEVAC: Kafane MAGMAi 
MARKO. SREMSKA MITROVICA: 

Knjižara BUKBAR. UŽICE: Kafić KUĆA 
ČAJA. NIŠ: Udruženje ŽENSKI 
PROSTOR. ZAJEČAR: Omladinski 
centar ZAJEČAR. NOVI SAD: Knjižare 
NUBLU i MALA VELIKA KNJIGA. 

ZAGREBIDUBUE V 

Akcija protiv TNS-ovih klijenata u Srbiji 



Sindikat zaposlenih i nezaposlenih 
Anarhosindikalističke inicijative 
(SZN ASI) uzeo je učešće u međuna- 
rodnim akcijama protiv kompanije 
TNS i njenih klijenata. Drugarice i 
drugovi su distribuirali protestne let- 
ke zaposlenima i menadžmentu glav- 
nog distributera Volkswagen, Audi i 
SEAT vozila u Srbiji, a sa konfliktom 
su upoznati i prolaznici ispred sedišta 
kompanije. 

Španska sekcija Međunarodnog 
udruženja radnica i radnika je pokre- 
nula međunarodnu akciju solidarnos- 
ti i podrške svom članu koji je 
otpušten iz TNS-a zbog sindikalnog 
organizovanja na radnom mestu, a 
akcija SZN ASI je samo jedna od de- 
setine akcija naših sekcija širom sveta. 

Aktivisti i aktivistkinje SZN ASI su 
se okupili 25. aprila ispred centrale 
glavnog distributera Volkswagen, 
Audi i SEAT vozila u Srbiji ( koji su 
inače svi klijenti TNS-a) na Zrenja- 
ninskom putu, oko 16 časova , ušli su 
u krug firme i podelili letke sa detalj- 
nim informacijama o eksploataciji i 
konfliktu između radnika i uprave u 
španskom TNS-u. 

Velika većina zaposlenih je reago- 
vala pozitivno i interesovali su se za 
detalje, ali je bilo i par zaposlenih koji 


su bili neprijateljski raspoloženi i nisu 
želeli ni letak da pogledaju. Urađeno 
je nekoliko slika aktivista SZN ASI sa 
obeležjima i u toku deljenja letaka 
prolaznicima ispred sedišta distribu- 
tera. Leci su takođe ostavljeni i me- 
nadžmentu firme koji se nalazi u 
posebnoj odvojenoj zgradi. Reakcije 
prolaznika kojima su deljeni leci su 
takođe bile pozitivne. 

SOLIDARNOST SA ŠPANSKIM 
DRUGARICAMA I DRUGO- 
VIMA! 


Daliste С/ 
znali ::: 

... da 85 najbogatijih Ijudi 
na svetu kontroliše istu 
količinu bogatstva kao 
3,5 milijardi 
v najsiromašnijih? 


Pretplati se! Godišnja pretplata iznosi 1000 
dinara i podrazumeva isporuku Direktne akcije 
na vašu kućnu adresu u narednih godinu dana. 
Ako želite da postanete naš pretplatnik, javite se 
na distro@inicijativa.org ili 063/116-5551. 





































AKTUEINO 



Odbraniti izborena radnička prava 


Prvi maj je dan borbe i sećanja na 
žrtve koje je radnička klasa podnela 
kako bi se izborila za sva svoja pra- 
va, jer nijedno joj nije dato. Pravo na 
osmočasovni radni dan ostvareno je 
kroz masovne generalne štrajkove, 
blokade i krvave ulične sukobe sa 
policijom. U tim borbama hiljade 
radnica i radnika je dalo svoje živote 
za bolje sutra jer drugačiji izlaz nije 
postojao. Eksploatacija radničke kla- 
se je bila brutalna, a borbeno sindi- 
kalno organizovanje je bilo jedino 
rešenje. Danas radnici u Srbiji imaju 
više razloga nego ikad da za Prvi maj 
izađu na ulice i pokažu svoje neza- 
dovoljstvo. Oni moraju da se bore da 
sačuvaju prava koja je izborio rad- 
nički pokret. 

Novi premijer, Vučić je u svom 
ekspozeu najavio usvajanje novog 
antiradničkog zakona o radu, kojim 


će prava radnika biti smanjena, a 
sprema se i novi zakon o štrajku koji 
ima za cilj da totalo obesmisli rad- 
ničku borbu. Najavio je da će nasta- 
viti da nam „steže kais 5 . Sada su na 
udaru svi zaposleni u javnom sekto- 
ru čije će plate biti smanjene za de- 
set posto, a smanjuju se i naknade za 
trudnice. Već 15. maja država će 
oterati u stečaj još 156 firmi u res- 
trukturiranju koje zapošljavaju oko 
55.000 radnika. 

Političari kao rešenje ove situacije 
narodu nude mantre o stranim 
investitorima, obećavajući da će Sr- 
bija postati raj za ulaganja iz inos- 
transtva. Ako postane raj za 
investitore, postaće pakao za radni- 
ke. Cela ideja stvaranja „pozitivne 
klime” za ulaganja se bazira na sma- 
njenju radničkih prava. U slučaju da 
gazde imaju gubitak, garantuje im se 


nadnoknada iz državnog budžeta, 
umesto da se ista sredstva odvajaju 
za zdravstvo ili obrazovanje. 

Protiv svih ovih najavljenih mera 
jedino rešenje je generalni štrajk koji 
bi paralizovao celu privredu i kojim 
bi radnici jasno pokazali da neće 
dozvoliti da im bude oduzeto nijed- 
no pravo. 

Birokratski, žuti sindikati se, kao i 
bezbroj puta do sada, spremaju da 
izdaju radničku klasu praveći trule 
kompromise oko zakona o radu sa 
vladom. Od njih se ne može očeki- 
vati da pokrenu borbu. Radnici i 
radnice moraju sami da se organizu- 
ju na zborovima i pokrenu borbe na 
svojim radnim mestima. 

Zborovi radnika, a ne birokratske 
kancelarije, moraju biti jedina mesta 
na kojima se donose odluke o našoj 
borbi i našoj budućnosti. 



Ilstanak Ijudi 
iz ponora 


U sledećem trenutku čelo kolone 
prođe pored nas. Nije to bila kolo- 
na, već rulja, strašna reka koja je 
ispunjavala ulicu, reka ljudi iz bez- 
dana, mahnitih od pića i nepravde, 
koji su se najzad podigli i zaurlali, 
zahtevajući krv svojih gospodara. 
Viđala sam ljude iz bezdana i rani- 
je, odlazila sam u njihove četvrti i 
mislila da ih poznajem. Ali sad 
sam shvatila da ih prvi put vidim. 
Njihova nema ravnodušnost je iš- 
čezla. Bili su oživeli - strašan pri- 


zor od kojega se 
nije mogao od- 

vratiti pogled. 
Ljudi iz bezdana 
prolazili su pred 
mojim očima 
kao talasi opip- 

ljivog gneva. Urlali su i režali, kr- 
voločni i pijani od alkohola iz 

razbijenih i opljačkanih prodavni- 
ca, pijani od mržnje, pomahnitali 
od želje za krvlju - ljudi, žene, de- 
ca, u krpama i dronjcima, pomra- 
čene i pobesnele svesti, sve 

božansko zbrisano sa njihovog li- 
ka, sve satansko utisnuto u njega, 
majmuni i tigrovi, malokrvni i tu- 
berkulozni, krupne maljave tegle- 
će životinje, uvelih lica iz kojih je 


društveni vampir isisao sok života, 
lica oteklih od bolesti i raspadanja, 
mršave veštice i mrtvačke glave sa 
bradama kao u sveštenika, bolesna 
mladost, bolesni stari, satanska li- 
ca, iskrivljena i izobličena, nakaz- 
na čudovišta, razorena bolešću i 
svim užasima večitog gladovanja - 
otpaci, blato života, demonska ru- 
lja, koja besni, urla, vrišti. 

A zašto i ne? Ljudi iz bezdana 
nisu imali da izgube ništa osim 
bede i muka života. A da dobiju? 
Ništa osim konačnog, strašnog 
zadovoljenja osvete. 

Džek London, 
roman Gvozdena peta (1908) 



Vesti iz meflunarodnog radničkog pokreta: 

Skoro tri miliona stanovnika Londona dva da- 
na su imali veliki problem da se prevezu na 
posao, jer je podzemna železnica radila sa 
svega 50 odsto kapaciteta. Sindikati železnič- 
kog, pomorskog i teretnog saobraćaja prete da 
će obustavu rada ponoviti i sledeće sedmice, 
zbog najave da će 250 kancelarija za prodaju 
karata biti zatvoreno, kao i da će 950 radnika 
biti otpušteno. Ove genocidne mere su, po 
mišljenju gradske uprave, trebalo da dovedu 
do „uštede” od 50 miliona funti, odnosno oko 
84 miliona američkih dolara. Štrajk je započeo 
u ponedeljak uveče i to je bio drugi veliki pre- 
kid rada ove godine. 

Poslednji sličan štrajk radnika londonskog 
metroa u februaru doneo je štetu kompanija- 
ma od 50 miliona funti dnevno i stvorio veliki 
haos i redove na autobuskim stanicama. 

Krah „Barbike” i kompanije Matel 

„Barbika”, jedan od glavnih simbola potrošač- 
kog idiotizma i „američkog sna”, doživljava 
potpuni krah. Prodaja ovih lutaka je u prvom 
tromesečju ove godine pala za 14 odsto, na 
169,9 miliona dolara, navodi se u izveštaju 
proizvođača, kompanije Matel, što predstavlja 


najveći pad od svih brendova kompanije. 

Tražnja za ovakvim proizvodom se na 
američkom tržištu smanjuje, a skladišta me- 
đunarodnih distributera su zatrpana. Ukupna 
prodaja Matela pala je u prvom tromesečju pet 
odsto, na 946,17 miliona dolara. Tromesečni 
gubitak dostigao je 11,2 miliona dolara, u od- 
nosu na dobit od 38,5 miliona dolara u prva 
tri meseca prošle godine. 

Sveia krv demokratskog parlamentarizma: 
kandidovao se Dart Vejder 

Dart Vejder ne odustaje od toga da stekne 
moćnu poziciju u Ukrajini. Iako je prošlog 
meseca odbijena njegova kandidatura za pred- 
sednika države, Dart Vejder okrenuo se Odesi, 
gde očekuje da će postati gradonačelnik. Dart 
Vejder, čiji politički protivnici napominju da je 
zapravo kompjuterski programer po imenu 
Aleksej Ševčenko (27), promenio je ime u 
martu i sada želi da uđe u trku za gradonačel- 
nika. Na ovu ideju je došao kada je 2012. na 
izborima čak tri procenta građana svoj glas iz 
protesta dalo Dartu Vejderu, kada on i nije bio 
kandidat. On se sada pojavljuje u kostimu iz- 
mišljenog lika iz serijala „Ratovi zvezda” i čes- 


to je u pratnji ljudi obučenih u kostime likova 
iz tog filma. Neki članovi komisije su tokom 
njegovog podnošenja kandidature ukazivali na 
to da je reč o pokušaju diskreditovanja pred- 
stojećih izbora, verovatno od strane Rusije. 

Pas dobio glasački listić za Evropski parla- 
ment 

Policija u Nortonu na severoistoku Velike Bri- 
tanije otvorila je istragu o tome kako je pas po 
imenu Zevs dospeo na spisak glasača za 
evropske izbore od 22. do 25. maja. Vlasnik 
ostarelog rotvajlera, Rasel Hojl, 45-godišnji 
radnik obezbeđenja, optužen je da je dao lažne 
informacije službi za popis stanovništva koji je 
sproveden pre izbora za Evropski parlament. 

Hojl je rekao da se šalio odgovarajući na 
pitanje službenika ko još živi u kući i ima pra- 
vo glasa, a da je za nastali nesporazum kriv 
zapisivač. „Pored supruge u kući živi moje 
maloletno dete i Zevs koji ima 63 ljudske go- 
dine”, naveo je Hojl, misleći na starost svog 
psa. Ubrzo nakon toga dobio je glasačku kar- 
ticu na ime „Zevs Hojl” uz obaveštenje na 
kom mestu treba da glasa 22. maja. 


Centar za liberterske studije predstavlja: 

Mlada Bosna, studiia 
Veselina Maslese 


Jedino su znali s kim ne mogu. I to su glasno i 
jasno govorili. Nisu mogli i nisu hteli sa onima 
koji su se odvojili od naroda, kojemu se naža- 
lost ni oni sami nisu umeli približiti, iako nisu 
bežali od njega. Mislili su da rade za njega, ma- 
kar i bez njega. I to je bilo najglavnije pitanje 
na koje nisu umeli naći odgovor. 

LONDONSKI METRO OVIH DANA 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija koja se 
bori za društvo koje će biti bazirano na individualnoj i kolektivnoj slobodi, 
ravnopravnosti, solidarnosti i međusobnoj pomoći, lišeno svih oblika represije, 
hijerarhije i vlasti čoveka nad čovekom. 

ASI je sekcija Međunarodnog udruženja radnika i radnica (MUR-AIT-IWA). 

Direktna akcija nastavlja tradiciju časopisa Hleb i sloboda, čiji je prvi broj 
štampan 1905. u Beogradu. 

Direktna akcija se finansira vašim donacijama. Ako želite da nas podržite na 
ovaj način, novac možete uplatiti na račun Centra za liberterske studije: 
200-2269920101033-28. 


Uredništvo: Slobodan Stamenčić, Ratibor Trivunac, Tadej Kurepa i 
Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
imejl: da@inicijativa.org 
veb: www.inicijativa.org 

Rukopisi ne gore. 

Tiraž: 1000 






























